10. ΝΟΜΟΘΕΤ. ΔΙΑΤΑΓΜΑ υπ’ αριθ. 2710 της 31 Οκτ. 11 Νοεμ. 1953 Περί κυρώσεως και συμπληρώσεως της υπ’ αριθ. 197/17.3.1953 Πράξεως του Υπουργικού Συμβουλίου «περί συστάσεως Υπηρεσίας Οργανώσεως και Ελέγχου Δημοσίου υλικού». Άρθρ.1.-1.(Αντικαθίσταται η παρ. 1 της δια του παρόντος Ν.Δ/τος κυρουμένης υπ’ αριθ. 197/1953 πράξεως του Υπουργικού Συμβουλίου). 2.(Εν τέλει του τετάρτου εδαφίου της παρ. 5 της αυτής πράξεως προστίθεται φράσις). 3.Αι εν γένει τακτικαί και έκτακτοι αποδοχαί των κατά την κυρουμένην Πράξιν του Υπουργικού Συμβουλίου απεσπασμένων παρά τη Υ.Ο.Ε.Δ.Υ. υπαλλήλων των Νομικών Προσώπων Δημοσίου Δικαίου και Τραπεζών δεν δύνανται να μειωθούν συνεπεία της εν λόγω  αποσπάσεως,  βαρύνουσι  δε  τους Οργανισμούς Σελ. 241 Συγκέντρωση Περιουσίας του Δημοσίου 26.Ε.ε.8-10 και τας Τραπέζας εξ ων ούτοι προέρχονται. 4.Η παρά τη Υ.Ο.Ε.Δ.Υ. υπηρεσία των κατά τ’ ανωτέρω απεσπασμένων υπαλλήλων εξομοιούται προς υπηρεσίαν παρασχεθεισών απ’ ευθείας προς τα Υπουργεία, Οργανισμούς και τας Τραπέζας, εξ ων ούτοι προέρχονται. 5.Επιτρέπεται δι’ αποφάσεων του Υπουργού των Οικονομικών η υπό της υπηρεσίας Οργανώσεως και Ελέγχου Δημοσίου Υλικού ανάθεσις έργου ή ειδικής τεχνικής εργασίας εις Τεχνικούς Καθηγητάς ανωτάτων Σχολών βάσει συμβάσεως μισθώσεως εργασίας ιδιωτικού δικαίου και αποζημιώσεως οριζομένης κατ’ αποκοπήν δια της συμβάσεως. 6.Η ισχύς του παρόντος άρθρου άρχεται από 17 Μαρτ. 1953. Άρθρ.2.-1.Αι δαπάναι λειτουργίας της Υ.Ο.Ε.Δ.Υ. εγγράφονται εις τον Ειδικόν Προϋπολογισμόν των εξόδων της Γενικής Διευθύνσεως Δημοσίου Λογιστικού. 2.Κυρούται η υπ’ αριθ. 307/5.5.53 Πράξις του Υπουργικού Συμβουλίου περί εκδόσεως προσωρινού χρηματικού εντάλματος δραχ. 20.000.000 επ’ ονόματι του Τμηματάρχου της Γενικής Διευθύνσεως Δημοσίου Λογιστικού Γ. Χρήστου δια την πληρωμήν εξόδων λειτουργίας της Υπηρεσίας ταύτης. Επίσης κυρούνται αι υπ’ αριθ. 200436/2.6.1952, 229678/7.7.1953, 288518/25.8.1953 και 315001/23. 9.1953 διαταγαί του Υπουργού των Οικονομικών δι’ ων εχορηγήθησαν εις την εν λόγω Υπηρεσίαν προκαταβολαί αντιστοίχως εκ δραχ. 30.000.000, 30.000.000, 20.000.000 και 40.000.000. 3.Αι γενόμεναι δαπάναι λειτουργίας της, βαρύνουσι το οικονομικόν έτος 1953-1954. Άρθρ.3.-Κυρούται η υπ’ αριθ. 197 της 17 Μαρτ. 1953 Πράξις του Υπουργικού Συμβουλίου έχουσα ούτω: Περί συστάσεως Υπηρεσίας Οργανώσεως και Ελέγχου Δημοσίου Υλικού. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Επί τη προτάσει των Υπουργών Συντονισμού και Οικονομικών και λαβόν υπ’ όψει την υπό του Αμερικανικού εμπειρογνώμονος G. MULLINS υποβληθείσαν έκθεσιν και την ανάγκην της κατά τον ορθολογιστικόν τρόπον διοικήσεως και διαχειρίσεως των Κρατικών εφοδίων, αποφασίζει: 1.«Παρά τω Υπουργείω των Οικονομικών (Γεν. Δ/νσις Δημοσίου Λογιστικού) συνιστάται Υπηρεσία Οργανώσεως και Ελέγχου Δημοσίου Υλικού τελούσα υπό την άμεσον εξάρτησιν του Υπουργού των Οικονομικών». Σελ 242 Η παραγρ. 1 αντικατεστάθη ως άνω δια της παρ. 1 άρθρ. 1 του παρόντος νόμου. 2.Έργον της Υπηρεσίας ταύτης είναι: α)Η μελέτη της υφισταμένης καταστάσεως από απόψεως διοικητικής και διαχειριστικής οργανώσεως και ελέγχου των διαχειρίσεων Δημοσίου υλικού. β)Η εισήγησις περί των ληπτέων μέτρων δια την βελτίωσιν της οργανώσεως των διαχειρίσεων τούτων επί ορθολογιστικής βάσεως και ειδικώτερον η εκπόνησις ενιαίο συστήματος τηρήσεως των δελτίων αποθηκών και σχεδίου οδηγιών απογραφής του Δημοσίου υλικού κατά τομείς. Επίσης η εισήγησις επί της δυνατότητος ενοποιήσεως, υπό ενιαίαν διοίκησιν και διαχείρισιν, ωρισμένων τομέων των διαφόρων εφοδίων και ειδικώτερον του μηχανικού εξοπλισμού και των ανταλλακτικών τούτου. γ)Η μελέτη και εισήγησις σχεδίου επεκτάσεως των εν β' παραγράφω μέτρων και εις το υλικόν των πάσης φύσεως Δημοσίων Οργανισμών και Επιχειρήσεων. δ)Η ενοποίησις σχεδίου ασκήσεως συστηματικού και διαρκούς ελέγχου, τείνοντος τόσον εις την βελτίωσιν του τρόπου διαχειρίσεως του Δημοσίου υλικού, όσον και εις την άσκησιν αποτελεσματικού ελέγχου επί των διαχειρίσεων τούτων. 3.Επί σκοπώ αποτελεσματικωτέρας εκπληρώσεως της αποστολής της, η Υπηρεσία αύτη περιβάλλεται με τας ακολούθους αρμοδιότητας: α)Ασκεί δια των οργάνων αυτής έλεγχον επί του τρόπου λειτουργίας των Αποθηκών και διαχειρίσεως Δημοσίου υλικού και εκδίδει τας αναγκαίας προς ταύτα εντολάς και οδηγίας δια την βελτίωσιν του συστήματος της διαχειρίσεως του υλικού τούτου. β)Εντέλλεται την ενέργειαν μερικών ή γενικών απογραφών του Δημοσίου υλικού, βάσει οδηγιών. γ)Εισηγήται δι’ εκθέσεων της υποβαλλομένων εις τους κ. κ. Υπουργούς Συντονισμού, Οικονομικών και τον αρμόδιον Υπουργόν την διάθεσιν εις ετέρας Δημοσίας Υπηρεσίας ή Οργανισμούς, ή εκποίησιν προς τρίτους τυχόν πλεοναζόντων υλικών του Δημοσίου επί σκοπώ πλήρους αξιοποιήσεως αυτών, δ)Παρακολουθεί στατιστικώς τα υλικά του Δημοσίου από της παραγγελίας των μέχρι και της διαθέσεώς των και παρέχει στατιστικάς πληροφορίας εις τα Υπουργεία Συντονισμού και Οικονομικών. 4.Προϊστάμενος της Υπηρεσίας ταύτης τοποθετείται πρόσωπον ευρείας πείρας και ειδικότητος, διοριζόμενον επί συμβάσει περιωρισμένου χρόνου δι’ αποφάσεως του Υπουργού των Οικονομικών. Δι’ ομοίας αποφάσεως ορίζεται και η αμοιβή του προσώπου τούτου, ως και πάσα άλλη λεπτομέρεια σχετική με τη άσκησιν των καθηκόντων του. 26.Ε.ε.10 Συγκέντρωση Περιουσίας του Δημοσίου 5.Το προσωπικόν της Υπηρεσίας ταύτης λαμβάνεται κατ’ αρχήν δι’ αποσπάσεως δημοσίων υπαλλήλων, τεχνικών και διοικητικών ή και ειδικών υπαλλήλων Νομικών Προσώπων Δημοσίου Δικαίου ή Τραπεζών επί τη αιτήσει του προϊσταμένου της Υπηρεσίας ταύτης, δια κοινής αποφάσεως του Υπουργού των Οικονομικών και του αρμοδίου Υπουργού, προκειμένου δε περί οικονομικών υπαλλήλων, δια τοποθετήσεως αυτών ενεργουμένης δι’ αποφάσεως του Υπουργού των Οικονομικών. Η απόσπασις και τοποθέτησις των ανωτέρω υπαλλήλων δύναται να είναι κατά πλήρη ή μερικήν τούτων απασχόλησιν. Το ανωτέρω προσωπικόν δύναται, αναλόγως των εμφανιζομένων αναγκών, να συμπληρούται επί τη προτάσει του Προϊσταμένου της Υπηρεσίας, δια προσλήψεως επί συμβάσει δημοσίου ή ιδιωτικού δικαίου ιδιωτών κεκτημένων ειδικάς γνώσεις, κατά τα δι’ αποφάσεων του Υπουργού των Οικονομικών ειδικώτερον ορισθησόμενα ή δι’ αναθέσεως αυτοίς ωρισμένου έργου ή υπηρεσίας. Η αμοιβή του επί συμβάσει προσλαμβανομένου προσωπικού και η καταβλητέα αποζημίωσις εις το προσωπικόν εν γένει της Υπηρεσίας ταύτης, δι’ υπερωριακήν απασχόλησιν, ορίζονται εκάστοτε δι’ αποφάσεως του Υπουργού των Οικονομικών, «τηρουμένων των διατάξεων της παρ. 3 του άρθρ. 8 του Ν.Δ. 2500/53». Η εντός « » φράσις προσετέθη δια του άρθρ. 1 παρ. 2 του παρόντος νόμου. 6.Τα αρμόδια Υπουργεία και λοιπά όργανα του Δημοσίου, υπό την ευθύνην των οποίων ανήκει ήδη η διοίκησις και διαχείρισις του δημοσίου υλικού πλην του ανήκοντος εις τας ενόπλους δυνάμεις, υποχρεούνται όπως παρέχωσι προς την Υπηρεσίαν ταύτην παν αιτούμενον στοιχείον ή πληροφορίαν, αναγκαίαν δια την διευκόλυνσιν του έργου και εκπληρώσεως της αποστολής της Υπηρεσίας Οργανώσεως και Ελέγχου Δημοσίου Υλικού. 7.Δι’ αποφάσεων του Υπουργού των Οικονομικών καθορισθήσονται αι λεπτομέρειαι εκτελέσεως της παρούσης. Εκδόσαν προς τούτο την υπ’ αριθ. 197 παρούσαν πράξιν του, κυρωθησομένην νομοθετικώς, μερίμνη των Υπουργών Συντονισμού και Οικονομικών. Άρθρ.4.-Η ισχύς του παρόντος Ν.Δ/τος άρχεται από της δημοσιεύσεως του εις την Εφημερίδα της Κυβερνήσεως.